Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: A kémiai biztonságról szóló 2000. évi XXV. törvény
Paragraph Index: 799

(2) Az (1) bekezdésben foglaltaktól eltérõen nem kell bejelenteni a kizárólag ellenõrzött körülmények között végzett kutatási és fejlesztési célra, kísérleti gyártásra és nem termelõüzemi méretû kipróbálásra gyártott, illetõleg forgalmazott veszélyes anyagokat vagy veszélyes készítményeket. A magyarországi gyártó, illetõleg forgalmazó a rendelkezésre álló, a veszélyesség meghatározása, a tevékenységet végzõ egészségének biztonsága szempontjából lényeges adatokat és információkat ebben az esetben is köteles a tevékenységet végzõ rendelkezésére bocsátani. Minden olyan magyarországi gyártónak vagy forgalmazónak, aki (amely) a bejelentés mellõzésével élni kíván, az OKK-OKBI által hozzáférhetõ írásbeli nyilvántartást kell vezetnie a gyártott, illetõleg forgalomba hozott veszélyes anyagról vagy veszélyes készítményrõl, a feliratozási és mennyiségi adatokról. A magyarországi gyártót, illetve forgalmazót a bejelentés mellõzésének lehetõsége a gyártástól, illetõleg a forgalomba hozataltól vagy ezek megkezdésétõl számított egy évig illeti meg, amely az OKK fõigazgatójának engedélyével egy évig meghosszabbítható, ha a magyarországi gyártó, illetve forgalmazó a meghosszabbítás szükségességét indokolja.”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes